open-index/open-wikipedia-markdown huggingface dataset:
Terpeenid

**Terpeenid** on looduslike süsivesinike klass üldvalemiga (C5H8)n, mille molekulis sisaldub 2 või enam isopreeni molekulist tulenevat lüli: n=2, 3, 4 ... Vahel nimetatakse neid ühendeid ka isopreenideks.

Terpeene eristab muudest looduslikest ühenditest *isopreeniühiku* olemasolu. Isopreenile vastavad lülid on tihti seotud nn pea-saba suunas ja võivad olla molekulis otsmised või keskel, enamasti järgmised:

:СН3–С(СН3)=СН–СH2– või 
:СН2=С(СН3)-СН2–СH2– või  
:[–CH2–С(СН3)=СН–СH2]n– , kus n=1, 2, 3 jne.

Terpeenide keemilisel modifitseerimisel (näiteks oksüdatsioon, süsinikskeleti ümberrühmitamine jm) moodustuvaid saadusi nimetatakse terpenoidideks. Isopreenile vastavate lülide ehk elementaarlülide arvust tulenevalt võib terpeene (analoogselt ka terpenoide) klassifitseerida järgmiselt:
* monoterpeenid, 2 isopreenilüli – C10 (limoneen, mürtseen, pineenid);
* seskviterpeenid, 3 isopreenilüli – C15;
* diterpeenid, 4 isopreenilüli – C20;
* sesterterpeenid, 5 isopreenilüli – C25;
* triterpeenid, 6 isopreenilüli – C30 (skvaleen);
* tetraterpeenid, 8 isopreenilüli – C40 (karoteenid, lükopeen);
* polüterpeenid, molekulis on suurem arv isopreenilülisid – Cn (kautšuk).
Tsüklilisi terpeene klassifitseeritakse ka vastavalt molekulis sisalduvate tsüklite arvule. Näiteks pineeni biosüntees geranüülpürofosfaadist:

Termin "terpeenid" loodi küll ainult süsivesinike kirjeldamiseks, kuid selle termini kasutus on laienenud ka vastavatele funktsionaalrühmi sisaldavatele ühenditele.

Isopreeni kui sellist looduses ei esine. Isoprenoidide biosüntees algab äädikhappe molekulidest, millest mitme etapi jooksul moodustub bioloogiline isopreeniühik – isopentenüüldifosfaat.
## Vaata ka
*Terpenoidid
*Lõhnaained
Põrunui

**Põrunui** ehk **plõksunui** ehk **peksunui** on algeline tööriist kalapüüdmiseks, mida kasutati kalade uimastamiseks jää all **põrutamispüügi** puhul. 

Kõvast puidust valmistatud põrunuiaga löödi vees oleva kala pea kohal noorele läbipaistvale jääle. Uimane kala võeti samasse löödud augu kaudu jää alt välja.

Põrunuiaga püüti peamiselt haugi.

## Viited

## Välislingid
*Foto
Esimese astme kõrgharidus

**Esimese astme kõrgharidus** (inglise keeles *undergraduate education*) on kõrgharidusaste, mida eri riikides tõlgendatakse erinevalt. 

Üldjuhul mõistetakse selle all bakalaureuseõpet, kuid riigiti võib mõiste tähendusväli erineda.

## Välislingid
* Rakenduskõrgkooli seadus
* Kõrgharidusstandard
De la Barre (Poitou suguvõsa)

**De la Barre** oli Prantsusmaalt Poitoust pärit aadlisuguvõsa. Suguvõsa kustus meesliinis 1753. aastal, naisliinis aastal 1802.

Suguvõsa Liivimaa harule pani aluse Poola-Leedu, Kuramaa ja Rootsi vägedes teeninud palgasõdur, kindralmajori auastmesse tõusnud Wilhelm de la Barre (surnud peale 1655).

## Suguvõsa liikmeid
*Wilhelm de la Barre (surnud peale 1655), kindralmajor, mõisaomanik
*Reinhold Johann de la Barre (1660−1724), kindralleitnant
*Robert Friedrich de la Barre (1670−1732), ooberst, mõisaomanik
*Wilhelm Friedrich de la Barre (1680−1753), leitnant, Liivimaa maanõunik, mõisaomanik

## De la Barre suguvõsa mõisavaldused
*Eestimaa:
**Eivere (*Eyefer*) (1736−1746)
*Liivimaa eesti distrikt:
**Sindi (*Zintenhof*) (1618−1620, pandivaldus)
*Liivimaa läti distrikt:
**Annase (*Ermes-Neuhof*) (kuni 1753), Hoomuli (*Homeln*) (1625−1753), Härgmäe (*Schloß Ermes*) (1625−1753), Pedeli (*Peddeln*) (kuni 1753), Turna (*Turneshof*) (1625−1753), Vana-Kaarküla (*Alt-Karkell*) (1625−1753)

## Kirjandus
**Der Adel der russischen Ostseeprovinzen (Estland, Kurland, Livland, Ösel)*. 1. Teil. Die Ritterschaft. Neustadt an der Aisch: Bauer & Rape, inhaber Gerhard Gessner, 1898 (ümbertrükk 1980). Lk 230-231.
*''Genealogisches Handbuch der baltischen Ritterschaften''. Neue Folge. Bd IV. Hamburg: 2014. Lk 11-18.
*Klingspor, Carl Arvid. Schlegel, Ernst Bernhard. *Den med sköldebref förlänade men ej å riddarhuset introducerade svenska adelns ättartaflor*, 1875. Lk 11-12 http://books.google.ee/books?id=MoEn2z_bUBkC&pg=PA11.
*Vinnal, Hannes. *Balti aadli elulaad arveraamatute peeglis. Mõisnikuperekond de la Barre kaubalis-rahalised suhted 1730. ja 1740. aastatel*. − Tuna. Ajalookultuuri ajakiri. 2010. Nr 3. Lk 68−81 https://www.digar.ee/viewer/et/nlib-digar:105881/162608/page/68.

## Välislingid
*Reinhold Johan De la Barre Nordisk familjebokis (rootsi keeles)
*Reinhold Johan De la Barre Pieni Tietosanakirjas (soome keeles)
Veteli vald

**Veteli** on vald Soomes Kesk-Pohjanmaa maakonnas. Veteli naabervallad on Evijärvi, Halsua, Kaustinen, Kruunupyy, Lappajärvi, Perho ja Vimpeli.

Vallas elab 3500 inimest ja rahvastiku tihedus on 7 in/km².

Vald on soomekeelne.

## Külad

Aho, Alaspää, Haapala, Haapasalo, Heikkilä, Haukilahti, Isokylä, Kainu (keskus), Kalliojärvi, Nykänen, Patana, Polso, Pulkkinen, Rytiniemi, Räyrinki, Sillanpää, Siponkoski, Torppa, Tunkkari, Yliveteli, Seppälänkylä

## Viited

## Välislingid

* Veteli valla koduleht
Knud Valdemarsen

**Knud Valdemarsen** (sünd u 1205 – surnud 15. oktoober 1260) oli Taani kuninga Valdemar II vallaspoeg; Eestimaa, Lollandi ja Blekinge hertsog.

Knud sündis kuningas Valdemar II ja Helena Guttormsdatteri suhtest. Helena oli Rootsi jarli Guttormi tütar.

Tema isa andis 1219. aastal Eestimaa hertsogkonna Knudile pärusvalduseks. Eestimaa hertsogi tiitlit kandis ta siiski vaid 1232. aastani. 1242. aastal sai ta Blekinge hertsogiks.

Knud toetas oma vendi Abelit ja Christofferi võitluses vanima venna, kuningas Erik IV vastu. 1247. aastal andis kuningas Knudile Blekinge hertsogkonna asemel Lollandi hertsogkonna. Knud sai siiski peatselt Blekinge tagasi ning jäi selle valdajaks kuni surmani.

Knudi naine oli ilmselt keegi vendi printsess, tõenäoliselt Ida-Pomorze hertsogi tütar. Teadaolevalt oli tal kaks poega: Hallandi hertsog Erik Knudsen ja Visby isand Svantepolk Knudsen.

Ta maeti 1260. aasta oktoobris Ringstedi kirikusse.
## Viited

## Välislingid
* Knud Valdemarseni sugupuu
Sotsiaalpoliitika

**Sotsiaalpoliitika** mõiste on mitmetähenduslik. Levinumates tähendustes mõistetakse sotsiaalpoliitika all:
#seisukohti ja põhimõtteid, mis puudutavad ressursside ja vastutuse jaotust üksikisiku, rühmade ja kogukondade vahel ühiskonnas;
#abinõude süsteemi sotsiaalsete probleemide lahendamiseks ja sotsiaalsete eesmärkide saavutamiseks.

Sotsiaalpoliitika kesksed osavaldkonnad on sotsiaalkaitse poliitika, tööturupoliitika, tervishoiupoliitika, eluasemepoliitika.
Rehabilitatsiooniteenus

**Rehabilitatsiooniteenus** on isiku iseseisva toimetuleku, sotsiaalse integratsiooni ja töötamise või tööle asumise soodustamiseks osutatav sotsiaalteenus.

## Vaata ka
*Rehabilitatsioon
Sotsiaalkindlustus

**Sotsiaalkindlustus** on sotsiaalpoliitiliste abinõude süsteem, sotsiaalne kaitse sissetulekute katkemise või vähenemise või kulutuste suurenemise korral.

Eesti sotsiaalkindlustustusskeemid on pensionikindlustus, ravikindlustus, töötuskindlustus, peretoetused, vanemahüvitis, puuetega inimeste sotsiaaltoetused ja matusetoetus.

## Vaata ka
* Sotsiaalne kaitse
* Sotsiaalkindlustusamet
Knud

**Knud** (ka **Kanute**, **Knut**, **Cnut** või **Kanut**) on Skandinaavia mehenimi. Nimi tuleneb vanapõhjakeelsest sõnast *knútr*, mis tähendas sõlme.

Nime **Knud** kandsid mitmed Taani kuningad ja kuningliku perekonna liikmed:
*Knud Suur (surnud 1035), Inglismaa, Taani ja Norra kuningas
*Hardeknud (**Knud III**; 1018–1042) , Taani ja Inglismaa kuningas
*Knud IV (1043–1086), Taani kuningas ja kaitsepühak (1101) 
*Knud V (surnud 1057), Taani kuningas
*Knud VI (1163–1202), Taani kuningas
*Knud Lavard (1096-1131), Taani prints, Schleswigi hertsog, pühak (1170)
*Knud Valdemarsen (surnud 1260), Valdemar II vallaspoeg, Eestimaa, Blekinge ja Lollandi hertsog

Nime **Knut** kandsid ka kaks Rootsi kuningat:
*Knut I (surnud 1196), Rootsi kuningas
*Knut II (surnud 1234), Rootsi kuningas

Nime variante on kandnud ka mitmed teised tuntud inimesed ja loomad:
*Knut Hamsun (1859–1952), Norra kirjanik
*Knud Rasmussen (1879–1933), Gröönimaa maadeuurija ja antropoloog
*Knut Reinhardt (sündinud 1968), Saksamaa jalgpallur
*Knute Rockne (1888–1931), Ameerika jalgpallur
*Knut, Berliini loomaaias sündinud jääkaru, kes pälvis üleilmselt tähelepanu

Knut on paljude, eeskätt Põhja-Saksamaaga seotud aadlisuguvõsade nimi (:de)
*Knut (Liivimaa aadlisuguvõsa), kirjutatud ka Knaut
Valikorienteerumine

**Valikorienteerumine** on orienteerumise liik, kus etteantud kontrollaja jooksul tuleb läbida võimalikult palju maastikule paigutatud kontrollpunkte. 

Valikorienteerumises valib võistleja ise kontrollpunktide läbimise järjekorra ja liikumistee. Kontrollaja ületamist trahvitakse punktide mahaarvamisega. Tulemuste arvestamisel koostatakse paremusjärjestus võistlejate kogutud punktisumma alusel, võrdsete punktide korral järjestatakse võistlejad selle alusel, kellel on sama punktisumma kogumiseks kulunud vähem aega.

Võistkondlikku valikorienteerumist pika kontrollajaga (3 või enam tundi) nimetatakse rogainiks.

## Vaata ka
*Rogain
*Orienteerumisjooks
*Suundorienteerumine

## Viited

## Välislingid
* Eesti Orienteerumisliit
Amirandid

**Amirandid** (ka *Admiralisaared*) on saared India ookeanis. Pindala 992 ha. Saared on kõik madalad korallatollid. Kuuluvad Seišellidele.
Bafingi jõgi

**Bafing** on jõgi Aafrika lääneosas. 

Algab Fouta Djalloni lavamaalt. Ülemjooksul voolab kirdesse, alamjooksul pöördub loodesse. Ühinedes Bakoye jõega, moodustab Senegali jõe.

Pikkus 344 km.
Emirates Airline

**Emirates Airline** (lühend **Emirates**; araabia keeles: طيران الإمارات, Ţayarān al-Imārāt) on lennufirma Araabia Ühendemiraatides Dubais. Emirates Airline on Emirates Groupi tütarettevõte, mille omanik on Dubai valitsus. 

Emirates Airline on Lähis-Ida suurim lennufirma, mis opereerib rohkem kui 3600 lendu nädalas oma kodulennujaamast Dubai rahvusvahelisest lennujaamast 140 linna 81 riiki. Emiratesi kargolende teostab Emirates SkyCargo.

Emirates on neljas lennufirma maailmas rahvusvaheliste reisijate poolest ja teine kaubaveo poolest. Alates 2016. aasta märtsist kuni 2017. aasta veebruarini oli Emiratesi maailma pikim lennuliin Dubaist Aucklandi.

Emiratesi lennukipark koosneb ainult Airbusi ja Boeingu laiakerelistest lennukitest. 2017. aasta novembri seisuga on Emirates maailma suurim Airbus A380 lennukitüübi operaator. Emirates on ka suurim Boeing 777 lennukitüübi operaator maailmas.

## Ajalugu

Emirates Airline'i asutas Dubai valitsus 25. mail 1985. Emiratesi alguses mängis suurt rolli Pakistan International Airlines, kes liisis Emiratesile uue Boeing 737-300 ja Airbus A300B4-200 lennukid. Dubai kuninglik perekond and lennufirmale ka kaks kasutatud Boeing 727-200 lennukid. Lennufirma esimene lend EK600 toimus Dubaist Karachisse 25 oktoobril 1985.

1986. aastal lisas lennufirma oma sihtkohtade hulka Colombo, Dhaka, Amman ja Cairo. 1987. aastal ostis lennufirma Boeing 727-200 lennukid Dubai valitsuselt ära Airbus A300 lennukit asendati ära. 

## Lennukipark
Gourmandises

**"Gourmandises"** on prantsuse lauljatari Alizée debüütalbum. Albumi kõikide laulude muusika autor on Laurent Boutonnat ja sõnade autor Mylène Farmer. Album ilmus ülemaailmselt 13. märtsil 2001 ja sama aasta detsembriks oli seda müüdud üle miljoni eksemplari. 2002. aastaks oli seda albumit üle maailma müüdud enam kui 4 miljonit eksemplari.

## Lood
# "Moi... Lolita" – 4:16 
# "Lui ou Toi" – 4:15 
# "L'Alizé" – 4:15 
# "J.B.G." – 3:55 
# "Mon Maquis" – 5:40 
# "Parler tout bas" – 4:35 
# "Veni Vedi Vici" – 4:20 
# "Abracadabra" – 4:00 
# "Gourmandises" – 4:10 
# "A quoi rêve une jeune fille" – 4:05
Cendres de Lune

**"Cendres de Lune"** on prantsuse laulja Mylène Farmeri debüütalbum.

## Lood

1 Ainult albumi teises väljaandes.

## Albumi müügiedu
Malta rahvusvaheline lennujaam

**Malta rahvusvaheline lennujaam** (inglise *Malta International Airport*; malta *Ajruport Internazzjonali ta' Malta*; lühendatult **MIA**; IATA: **MLA**, ICAO: **LMML**) on Malta ainus lennujaam.

Asub Valletta kesklinnast kaheksa kilomeetrit lõuna pool Luqa ja Gudja vahel. Lennujaam (Luqa terminal) avati 31. märtsil 1958. Lennuliikluse kasvades avati 1977. aastal teine lennurada ning 1989. aastal hakati rajama uut terminali Gudjas. See avati 25. märtsil 1992 ja vana terminal suleti.

Lennujaam andis 2015. aastal 9,2% Malta sisemajanduse kogutoodangust.

Malta rahvusvaheline lennujaam on 2024. aastast rahvusliku lennufirma KM Malta Airlines'i ja aastatel oli 1974–2024 selle eelkäija Air Malta baasjaamaks.

## Viited
Araabia Ühendemiraatide lennufirmade loend

*Siin on loetletud [[Araabia Ühendemiraadid|Araabia Ühendemiraatide]] [[Lennufirma|lennufirmasid]].*

* Abu Dhabi Aviation
* Aerovista Airlines
* Air Arabia
* Air Cess
* Al Rais Cargo
* Arabjet
* Aria Air
* AVE.com
* British Gulf International Airlines
* Cargo Plus Aviation
* Click Airways
* Daallo Airlines
* Dolphin Air
* Emirates Airline
* Emirates SkyCargo
* Etihad Airways
* Etihad Crystal Cargo
* Falcon Aviation Services
* Falcon Express Cargo Airlines
* HeavyLift International
* JetSet Cargo
* Jupiter Airlines  
* Kinshasa Airways 
* Maximus Air Cargo
* Phoenix Aviation
* Pluto Airlines
* RAK Airways
* Royal Jet
* Reem Air
* StarJet
Désenchantée

"**Désenchantée**" on prantsuse poplaulja Mylène Farmeri esimene singel tema albumilt "L'Autre...", mis anti välja 18. märtsil 1991. Singel sai Prantsusmaal suure menu osaliseks, olles edetabelite tipus kaks kuud ja kujunedes Farmeri edukaimaks lauluks. Laul on tuntud tema tunnuslauluna.

Laulu kirjutamise aega iseloomustavad rahutud ajad Prantsusmaal, mil riik osales Lahesõjas ja toimusid suured üliõpilasprotestid. See leiab väljendust laulu sõnade pessimismis ja eksistentsialismis.

Kate Ryani uusversioon loost tõusis aastal 2002. aastal Belgias edetabelite tippu.

### Edetabelid

### Sertifikatsioonid ja müük

## Viited
ADO Den Haag

**ADO Den Haag** on Hollandi jalgpalliklubi, mis mängib riigi kõrgliigas. See asutati 1. veebruaril 1905 Haagis.

Klubi on tulnud kahel korral Hollandi meistriks (1942 ja 1943) ning võitnud kahel korral Hollandi karika (1968 ja 1975).

Klubi kodustaadion on Kyocera Stadion, mis mahutab 15 000 pealtvaatajat.

Meeskonna värvid on roheline ja kollane. Klubi logol on kujutatud haigrut, kes on Haagi linna sümbol.

## Eesti mängijad
*Andres Oper (2010, 12 liigmängu ja üks -värav)

## Välislingid
* Koduleht
AZ (jalgpalliklubi)

**AZ** (Alkmaar Zaanstreek) on Hollandi jalgpalliklubi, mis hooajal 2013/14 mängis riigi kõrgliigas. Asutati 10. mail 1967, kui **Alkmaar '54** ja **FC Zaanstreek** ühinesid **AZ '67**-ks. Praegust nime kannab 1986. aastast.

1981 tuli Hollandi meistriks ning jõudis UEFA karikasarjas finaali. 2009 tuli teist korda Hollandi meistriks ning pääses esimest korda UEFA Meistrite Liigasse.

Kodustaadion on 2006. aastast AFAS Stadion.

Klubi praegune peatreener on Marco van Basten. Enne Basteni oli AZ peatreeneriteks teiste hulgas ka Gertjan Verbeek ja Louis van Gaal.

## Eesti ja eestlased
### Eesti mängijad
*Ragnar Klavan (2009–2012, Hollandi meister 2009)
::Klavan liitus hooaja teisel poolel jaanuaris laenulepingu alusel. 13. veebruaril 2009 sõlmitud tööleping kehtis 2013. aastani.

## Saavutused
### Holland
;**[[Eredivisie|Hollandi meister]]** (2):
*1981, 2009
;**[[KNVB beker|Karika võitja]]** (3):
*1978, 1981, 1982
;**[[Johan Cruijff Schaal|Hollandi superkarika võitja]]** (1):
*2009

## Viited

## Välislingid
* AZ koduleht
Rotterdami Feyenoord

**Rotterdami Feyenoord** on Hollandi linna Rotterdami jalgpalliklubi, mis mängib riigi kõrgliigas.

## Saavutused
### Holland
;**[[Eredivisie|Hollandi meister]]** (16):
*1923–24, 1927–28, 1935–36, 1937–38, 1939–40, 1960–61, 1961–62, 1964–65, 1968–69, 1970–71, 1973–74, 1983–84, 1992–93, 1998–99, 2016–17, 2022–23
;**[[KNVB beker|Karika võitja]]** (14):
*1929–30, 1934–35, 1964–65, 1968–69, 1979–80, 1983–84, 1990–91, 1991–92, 1993–94, 1994–95, 2007–08, 2015–16, 2017–18, 2023–24
;**[[Johan Cruijff Schaal|Hollandi superkarika võitja]]** (5):
*1991, 1999, 2017, 2018, 2024

### Euroopa
**[[Euroopa karikas]]**:
*Võidud (1): 1969-70

**[[UEFA karikas]]**:
*Võidud (2): 1973–74, 2001–02
De Graafschap

**De Graafschap** on Hollandi linna Doetinchemi jalgpalliklubi, mis hooajal 2008 mängis riigi kõrgliigas.

## Välislingid
* Koduleht
Air Malta

**Air Malta**, stiliseeritult **airmalta**, oli Malta rahvuslik lennufirma, mille kodulennujaam oli Malta lennujaam. Air Malta peakorter asus Luqas. Lennufirma opereeris sihtkohti sihtkohti Euroopas, Lähis-Idas ja Põhja-Aafrikas. 

Air Malta lõpetas tegevuse 30. märtsil 2024 ning asendati järgmisel päeval uue rahvusliku lennufirma KM Malta Airlines'iga.

## Ajalugu

Kui Malta iseseisvus, loodi lennufirma Malta Airlines, mis aga varsti likvideeriti. Air Malta asutati 21. märtsil 1973.

## Sihtkohad
### Aafrika
* **[[Liibüa]]**
**Tripoli – Tripoli rahvusvaheline lennujaam
* **[[Tuneesia]]**
**Tunis – Tunis-Carthage'i rahvusvaheline lennujaam

### Aasia
* **[[Süüria]]**
**Damaskus – Damaskuse rahvusvaheline lennujaam [*hooajaline*]

### Euroopa
* **[[Austria]]**
**Viin – Viini rahvusvaheline lennujaam
* **[[Belgia]]**
**Brüssel – Brüsseli lennujaam 
* **[[Bulgaaria]]**
**Sofia – Sofia lennujaam
* **[[Holland]]**
**Amsterdam – Amsterdami Schipholi lennujaam
* **[[Iirimaa]]**
**Dublin – Dublini lennujaam
* **[[Itaalia]]**
**Bologna – Bologna lennujaam [*hooajaline*]
**Milano – Malpensa lennujaam
**Napoli – Napoli lennujaam
**Catania – Catania-Fontanarossa lennujaam
**Palermo – Palermo lennujaam [*hooajaline*]
**Reggio Calabria – Reggio Calabria lennujaam
**Rooma – Leonardo da Vinci-Fiumicino lennujaam
**Torino – Torino Caselle lennujaam 
**Genova – Genova Cristoforo Colombo lennujaam 
* **[[Kreeka]]**
**Ateena – Ateena rahvusvaheline lennujaam
* **[[Malta]]**
**Luqa – Malta rahvusvaheline lennujaam – **kodulennujaam**
* **[[Prantsusmaa]]**
**Lyon – Lyoni Saint Exupéry lennujaam [*hooajaline*]
**Marseille – Marseille Provençe'i lennujaam [*hooajaline*]
**Pariis – 
***Pariisi Orly lennujaam
***Pariisi Charles de Gaulle'i lennujaam
**Toulouse – Toulouse'i Blagnaci lennujaam [hooajaline]
* **[[Saksamaa]]**
**Berliin – Berliini Tegeli lennujaam
**Düsseldorf – Düsseldorfi rahvusvaheline lennujaam
**Frankfurt – Frankfurdi lennujaam
**Hamburg – Hamburgi lennujaam
**Leipzig – Leipzigi/Halle lennujaam
**München – Müncheni lennujaam
**Stuttgart – Stuttgardi lennujaam 
* **[[Šveits]]**
**Genf – Genfi rahvusvaheline lennujaam
**Zürich – Zürichi lennujaam
* **[[Tšehhi Vabariik]]**
**Praha – Ruzyně lennujaam [*hooajaline*]
* **[[Türgi]]**
**İstanbul – Atatürki rahvusvaheline lennujaam
* **[[Ungari]]**
**Budapest – Ferihegy lennujaam
* **[[Venemaa]]** 
**Moskva
***Domodedovo rahvusvaheline lennujaam [*hooajaline*]
***Šeremetjevo rahvusvaheline lennujaam
* **[[Ühendkuningriik]]**
**Birmingham – Birminghami rahvusvaheline lennujaam
**London
***Londoni Gatwicki lennujaam
***Londoni Heathrow' lennujaam
**Manchester – Manchesteri lennujaam

## Lennukipark
Air Malta lennukipargis olid 2010. aasta 19. jaanuari seisuga järgmised lennukid:

## Viited
Poola lennufirmade loend

See on **[[Poola]] [[lennufirma]]de loend**.

*Aerogryf
*Air Italy Polska
*Enter Air
*EuroLOT
*Exin
*FlyLAL Charters Polska
*Jet Air
*LOT Polish Airlines
*SprintAir
*Skytaxi
*White Eagle Aviation
FC Groningen

**FC Groningen** on Hollandi jalgpalliklubi, mis hooajal 2008 mängis riigi kõrgliigas.

Klubi baseerub Groningenis.

## Välislingid
* Koduleht
SC Heerenveen

**SC Heerenveen** on Hollandi jalgpalliklubi, mis hooajal 2013/2014 mängis riigi kõrgliigas.

Klubi baseerub Heerenveenis.

## Välislingid
* Koduleht
Almelo Heracles

**Almelo Heracles** on Hollandi linna Almelo jalgpalliklubi, mis hooajal 2008 mängis riigi kõrgliigas.

## Eesti ja eestlased
Jaanuaris 2009 laenas Heracles neli hooaega klubis mänginud Ragnar Klavani liigakonkurendile AZ-le.

## Viited
NAC Breda

**NAC Breda** on Hollandi jalgpalliklubi, mis hooajal 2008 mängis riigi kõrgliigas.

Klubi baseerub Bredas.

## Eesti mängijad
*Karol Mets (2017–2019)

## Välislingid
* Koduleht
N.E.C.

**N.E.C.** (*Nijmegen Eendracht Combinatie*) on Hollandi linna Nijmegeni jalgpalliklubi, mis mängib riigi kõrgliigas.

## Välislingid
* Koduleht
PSV Eindhoven

**PSV Eindhoven** on jalgpalliklubi, mis mängib Hollandi kõrgliigas. Kõrvuti Amsterdami Ajaxi ja Feyenoordiga on PSV olnud aastakümnete jooksul üks edukamaid klubisid Hollandi tippliigas. 

Klubi baseerub Eindhovenis.

## Saavutused
### Holland
;**[[Eredivisie|Hollandi meister]]** (26):
*1928–29, 1934–35, 1950–51, 1962–63, 1974–75, 1975–76, 1977–78, 1985–86, 1986–87, 1987–88, 1988–89, 1990–91, 1991–92, 1996–97, 1999–00, 2000–01, 2002–03, 2004–05, 2005–06, 2006–07, 2007–08, 2014–2015, 2015–16, 2017–18, 2023-24, 2024-25
;**[[KNVB beker|Karika võitja]]** (11):
*1949–50, 1973–74, 1975–76, 1987–88, 1988–89, 1989–90, 1995–96, 2004–05, 2011–12, 2021-22, 2022-23
;**[[Johan Cruijff Schaal|Hollandi superkarika võitja]]** (11, ühtlasi rekord):
*1992, 1996, 1997, 1998, 2000, 2001, 2003, 2008, 2012, 2015, 2016

## Välislingid
* Koduleht
FC Utrecht

**FC Utrecht** on Hollandi jalgpalliklubi, mis hooajal 2008 mängis riigi kõrgliigas.

Klubi baseerub Utrechtis.

## Saavutused
### Holland
;**[[KNVB beker|Karika võitja]]** (3):
*1985, 2003, 2004
;**[[Johan Cruijff Schaal|Hollandi superkarika võitja]]** (1):
*2004
Vitesse

**Vitesse** on Hollandi linna Arnhemi jalgpalliklubi, mis mängib riigi kõrgliigas Eredivisie. Klubi asutati 14. mail 1892.

## Eesti ja eestlased
*Marko Meerits (2011–2014)
*Raio Piiroja  (2011–2012)

## Viited

## Välislingid
* Klubi koduleht
Willem II (jalgpalliklubi)

**Willem II** on Hollandi linna Tilburgi jalgpalliklubi. Meeskond mängib riigi kõrgliigas.

Klubi on nimetatud Madalmaade kuninga Willem II järgi.

## Välislingid
* Koduleht
Usupuhastuspüha

**Usupuhastuspüha** (varem ka **õige usu ülevõtmise püha**) peetakse 31. oktoobril, sest sel päeval 1517. aastal naelutas Martin Luther Wittenbergi linnakiriku uksele 95 teesi, kus ta mõistis hukka patukustutuse sedelite müütamise. 

Nende ladinakeelsete teeside üle plaaniti avalikku väitlust Wittenbergi ülikoolis. Selle asemel aga levisid teesid saksa keelde tõlgituina kogu riigis ja panid liikuma sündmuste ahela, mis paisus kristliku kiriku revolutsiooniks.

Usupuhastus ehk reformatsioon uuendas lääne kiriku, kuid ühtlasi killustas selle. Liikumine ei vallanud kogu kirikut. Seda püha tähistavad või märgivad vaid luterlased ja teised reformatsiooniaja sündmustest alguse saanud kirikud. 

Reformatsioon elustas ka katoliku kirikut. Kuid nüüd ei olnud ta enam oma nimele vastavalt katoliiklik, st üleüldine, vaid üks konfessioon teiste hulgas. Eri konfessioonidel oli algul raske üksteisega läbi saada. Peeti ususõdu. Pikkamööda rajas kristlaskonna jagunemine teed sallivusele: tunnustati õigust uskuda ja mõtelda erinevalt.

Algselt tähistasid luterlikud kirikud Euroopas usupuhastuspüha ehk reformatsioonipäeva eri päevadel: Lutheri sünnipäeval, surmapäeval ja Augsburgi usutunnistuse esitamise päeval (25. juuni). 1667. aastal määras kuurvürst Johann Georg II Saksimaal reformatsioonipäevaks oktoobri viimase päeva. Teised luterlikud kirikud mujal järgisid seda eeskuju ning pühana kinnistus 31. oktoober.

## Välislingid
*"31. oktoober – usupuhastuspüha", Eesti Kristlik Televisioon, 29. oktoober 2004
*Vallo Ehasalu, "Usupuhastuspüha", Eesti Kirik, 29. oktoober 2008
* "Katoliiklased väärtustavad usupuhastuspüha", Meie Kirik, 1. november 2008
Heinrich Schultz

**Heinrich Schultz** (vales vormis ka **Heinrich Schults**; 23. september 1924 Valga – 1. oktoober 2012 Tallinn) oli Eesti kultuuritöötaja, džässifestivalide organiseerija. 

Heinrich Schultz sündis baltisaksa metsapraakeri peres. Teenis Teises maailmasõjas 8. Eesti Laskurkorpuses roodukirjutajana. 

Olles Tallinna Linna TSN Täitevkomitee kultuuriosakonna juhataja 1961-1967, organiseeris muuhulgas Tallinna rahvusvahelisi tantsuturniire ja džässifestivale. Suurima rahvusvahelise ja riigisisese kõlapinna saavutas 1967. aasta mais Kalevi Spordihallis toimunud džässifestival "Tallinn '67", mille tippesineja oli Charles Lloydi kvartett USAst. Ürituse tohutu edu ehmatas tollaseid kommunistlikke riigivõime sedavõrd, et džässifestivalid keelati ära. ”Ainusüüdlaseks” kuulutati peakorraldaja Heinrich Schultz ning teda karistati kultuuriosakonna juhataja kohalt vallandamise ja tavaametnikuks üleviimisega. 1967. aasta džässifestivali on Eestis isegi peetud esimeseks impulsiks Nõukogude Liidu lagunemisele. 

Heinrich Schultz maeti 6. oktoobril 2012 Metsakalmistule.

## Tunnustus
*Kuulsuse ordeni III järk (1944)
*Isamaasõja ordeni II järk (1985)
*Eesti NSV Ülemnõukogu Presiidiumi aukiri
*Mälestusmedal "25 aastat Nõukogude Leedut. Hea töö ja aktiivse ühiskondliku tegevuse eest" (1965)
*NSV Liidu Kultuuriministeeriumi aukiri (1966)

## Viited

## Kirjandus
* Valter Ojakäär. Sirp ja saksofon. Tallinn: Ilo, 2008, lk 348-369 (fotol lk 369: Charles Lloyd ja Heinrich Schultz 1967. a džässifestivali laval).
* Heli Reimann. *Tallinn '67 Jazz Festival: Myths and Memories.* New York and London: Routledge, 2022.
* Mati Brauer. "Džässipaanika 1967". Eesti Ekspress, 5. oktoober 1990.

## Välislingid
*Tallinn '67 Jazz Festival: Myths and Memories - Heli Reimann - Google Books
*Ira Gitler. Charles Lloyd in Russia: Ovations and Frustrations, Down Beat, July 13, 1967, p. 15 (Inglise)
*Юрий Верменич. "Мои друзья - джазфэны" (Vene)
*Tallinnfilmi ringvaade "Eesti Kroonika" nr 21, 1990 (Heinrich Schultz pajatab mälestusi džässifestivalist "Tallinn '67").
*"Tuleb tuttav ette 21", Eesti Televisiooni saade, 22. jaanuar 2005 (Reet Linna intervjueerib Heinrich Schultzi, Valter Ojakääru jt seoses tagasivaatega džässifestivalile "Tallinn '67")
*Charles Lloyd in the Soviet Union: Recorded at the Tallinn Jazz Festival. New York: Atlantic, 1970. (George Avakiani tekstis on mainitud ainsa Eesti-poolse tegijana Heinrich Schultzi (=Henry Schults). Plaadiümbrise (kujundus: Stanislaw Zagorski) tagakaanel Moskvas Punasel väljakul Lloydi kvartetist tehtud ümmargune foto on ümbritsetud sini-must-valge ringiga.)
Dow Jones

**Dow Jones** ehk **Dow Jonesi indeks** ehk **Dow Jonesi tööstuskeskmine** (inglise keeles ametlikult **Dow Jones Industrial Average**, lühendid **DJIA**, **Dow 30**, **INDP**) on maailma autoriteetseim börsiindeks, mille pakkus välja Charles Dow 1884. aastal.

Indeksit avaldatakse ajalehes The Wall Street Journal. Väärtus arvutatakse 30 (algselt 11) olulisema ettevõtte aktsia hindade põhjal. Indeksisse kuulub aktsiaid nii New Yorgi börsilt kui ka NASDAQi börsilt.

Indeksi väärtust väljendatakse punktides. Selle arvutamiseks summeeritakse komponentaktsiate hinnad, summa aga jagatakse teatud koefitsiendiga. Koefitsienti kohendatakse aeg-ajalt, näiteks aktsiate jagunemiste (näiteks fondiemissioonide) ja dividendimuudatuste korral. Uue koefitsiendi leidmine sellise sündmuse puhul toimub valemi Svana / qvana = Suus / quus järgi (S tähistab siin aktsiahindade summat ja q koefitsienti).

## Indeksi koosseisu kuuluvad aktsiad

## Vaata ka
*Dow Jonesi jätkusuutlikkuse indeksid
Ainsi soit je...

**"Ainsi Soit Je..."** on Mylène Farmeri teine album.

## Lood
# "L'Horloge" – 5:03
# "Sans contrefaçon" – 4:07
# "Allan" – 4:46
# "Pourvu qu'elles soient douces" – 4:52
# "La Ronde triste" – 4:13
# "Ainsi soit je..." – 6:18
# "Sans logique" – 4:30
# "Jardin de Vienne" – 5:17
# "Déshabillez-moi" – 3:45
# "The Farmer's Conclusion" – 2:15

## Singlid

## Edetabelid, müügid ja sertifikatsioonid

## Viited
FC Twente

**FC Twente** on Hollandi Enschede linna jalgpalliklubi, mis hooajal 2013/2014 mängis riigi kõrgliigas.

## Endiseid mängijaid
Oguchi Onyewu, Bryan Ruiz, Emir Bajrami

## Saavutused
### Holland
;**[[Eredivisie|Hollandi meister]]** (1):
*2010
;**[[KNVB beker|Hollandi karika võitja]]** (3):
*1977, 2001, 2011
;**[[Johan Cruijff Schaal|Hollandi superkarika võitja]]** (7):
*2010, 2011

## Välislingid
* Koduleht
Rotterdami Sparta

**Rotterdami Sparta** on Hollandi jalgpalliklubi, mis hooajal 2008 mängis riigi kõrgliigas.

Klubi baseerub Rotterdamis.

## Välislingid
* Koduleht
Heracles

***Heracles** on **[[Herakles]]e** ladinakeelne nimekuju. 
***[[Almelo Heracles]]** on Hollandi jalgpalliklubi.
***[[5143 Heracles]]** on asteroid.
***[[Heracles (laev)|Heracles]]** on Eesti laev.
Pinotsütoos

**Pinotsütoos** (ka nn *raku joomine*) on üks endotsütoosi tüüpidest, kus väikesed osakesed (partiklid), mis on lahustunud vesiikulites, tuuakse rakumembraani sopistumisel raku tsütoplasmasse. Seal need tavaliselt lagundatakse lüsosoomides. 

Pinotsütoosi omapära seisneb selles, et sel viisil ühineb vesiikul rakuga ilma rakumemembraani läbimata. Pinotsütoosi realiseerumiseks vajab rakk ATP-d.

## Vaata ka
*Fagotsütoos
Lendkalad

**Lendkalad** ehk **lendavad kalad** on selliste kalade koondnimetus, kes suhteliselt pika aja jooksul suudavad veepiirist kõrgemal "lennata" ning kellel on selleks tekkinud teatud kohastumusi. 

Enamik lendkalu kuulub pääsukalalaste (*Exocoetidae*) sugukonda, neist tuntuim on harilik pääsukala (*Exocoetus volitans*). Pääsukalad elavad soojades troopika ja subtroopika vetes. 

Lendkalade, eriti hästi ilmneb see pääsukalade puhul, silmatorkavaim morfoloogiline iseärasus on nende ebatavalised suured rinnauimed, mis talitlevad justkui tiibadena.

Pääsukalalaste sugukonda kuuluvad mõned liigid suudavad "lennata" tavaliselt 30–50 m, kuid täheldatud on ka üle 100 m lende. 

Lendkalu on ka teistes sugukondades, kuid enamasti pole nende lennuvõime nii täiuslik kui pääsukaladel.

## Lendamise rekord
2008. aasta mais filmiti Jaapani ranniku lähedal ühe pääsukala 45-sekundilist õhulendu, mis on ka praegune kalade "lendamise" maailmarekord. 

## Viited
Gabriela Montero

**Gabriela Montero** (sündinud 10. mail 1970 Caracases) on Venezuela päritolu USA pianist. 

Ta mängib klassikalist muusikat ja improviseerib etteantud teemadele, sealhulgas džässistiilis. Pianist Martha Argerich, kelle meistriklassis Montero õppis, soovitas tal oma kontsertidel improvisatsioonidega esineda, ning Montero kontsertidel ongi suur osa ajast jäetud improvisatsioonidele publiku antud teemadel. Ta on oma improvisatsioonide kohta öelnud: "Ma ei tee õigupoolest midagi. See on midagi, see lihtsalt voolab minust läbi." 

## Elulugu
Kahe- või kolmeaastaselt hakkas ta improviseerima ema lauldud hällilaulude teemadel. 

Esimene avalik esinemine oli tal viieaastaselt. Kaheksa-aastaselt andis ta kontserdi Venezuela noorteorkestriga Sinfónica de la Juventud Venezolana Simón Bolívar José Antonio Abreu juhatusel. Valitsus andis talle stipendiumi USA-s õppimiseks. 12-aastaselt võitis ta USA üleriikliku Baldwini konkursi ja AMSA rahvusvahelise noorte pianistide konkursi, mängides Cincinnati Sümfooniaorkestriga Tšaikovski 1. klaverikontserti. 

Ta õppis Londoni Kuninglikus Muusikaakadeemias Lyl Tiempo, Rosalina Sacksteini, Andrez Esterhazy ja Hamish Milne'i käe all. Ta sai rahvusvahelistelt konkurssidelt auhindu, muu hulgas pronksmedali 13. rahvusvaheliselt Chopini-nimeliselt pianistide konkursilt Varssavis 1995. 

Ta on esinenud paljudes mainekates kontserdipaikades.

## Vastuvõtt
Argentina pianist Martha Argerich on tema kohta öelnud: "Ma olen harva kohanud Gabriela-sugust talenti. Ta on ainulaadne artist."

## Plaate
*"Piano Recital" (EMI Classics, 2005)
*"Bach and Beyond" (EMI Classics, 2006; improvisatsioonid Bachi teemadel)
*"Baroque" (EMI Classics, 2007)

## Välislingid
* Ametlik koduleht
* Ametlik MySpace'i leht
* Ametlik YouTube'i kanal
* Sissekanne plaadifirma EMI Classicsi saidil
* Intervjuu
* Intervjuu ajalehele Times
* Artikkel ajakirjas Spiegel
Fagotsüüt

**Fagotsüüt** ehk **õgirakk** on loomorganismi rakk, mis lagundab fagotsütoosi teel sinna sattunud võõrkehi (nt baktereid) ja apoptoosi läbinud raku osakesi. Seega mängivad fagotsüüdid olulist rolli hulkraksete organismide immuunsüsteemi talitluses.

Teatud **suuri õgirakke** nimetatakse makrofaagideks.

## Vaata ka
*Fagotsütoos
*Makrofaag
*Püüdurretseptorid
Permi Amkar

**Permi Amkar** on Venemaa jalgpalliklubi, mis alates hooajast 2004 mängib riigi kõrgliigas.

## Peatreenerid
*1993–94:  Viktor Zasulsky
*1995–06:  Sergei Oborin
*2006:  Igor Uralyov
*2006–07:  Rashid Rakhimov
*2008:  Miodrag Božović
*2009:  Dimitar Dimitrov
*2009–11:  Rashid Rakhimov
*2011–12:  Miodrag Božović
*2012–13:  Nikolai Trubachov
*2012–13:  Rustem Khuzin
*2013:  Rustem Khuzin
*2013–14:  Stanislav Cherchesov
*2014:  Konstantin Paramonov
*2014:  Slavoljub Muslin
*2014–:  Gadzhi Gadzhiyev

## Eesti mängijad
*Konstantin Vassiljev (2011–2014)
Liiva-uurikkarp

**Liiva-uurikkarp** (*Mya arenaria*) on uurikkarplaste sugukonda kuuluv karbiliik. 

Liiva-uurikkarbid elavad tavaliselt mudastes eulitoraalipiirkondades. 

Liiva-uurikkarbi kaltsiumkarbonaatne koda on väga õhuke ja kergesti purunev. 

Meredes eelistab ta elada 12...20 cm sügavuses põhjamudas, kust sirutab välja oma sifooni, mille kaudu ta filtreerib mereveest toitu. 

## Liiva-uurikkarp Läänemeres
Eesti vetes esineb, kuid peetakse võõrliigiks.
Alates liiva-uurikkarbi jõudmisest Läänemerre umbes 500 aastat tagasi on mõnede teadlaste arvates vaja eristada uut Läänemere staadiumit, mida on nimetatud riimveeliseks Müüamereks. Teadlased pole seda väidet aga veel kinnitanud.


Ecomare - strandgaper (4792-mya-strandgaper-mok-ogb).jpg
Mya arenaria (strandgaperbroed-op-balgzand-8326-sd).jpg


## Viited

## Välislingid
*
Moskva CSKA

**Moskva [[Armee Keskspordiklubi|CSKA]]** (*Профессиональный футбольный клуб ЦСКА Москва*) on Venemaa jalgpalliklubi, mis hooajal 2011–2012 mängis riigi kõrgliigas.

## Hooaeg 2011–2012
Hooajal 2011–12 osales klubi UEFA Meistrite Liiga 2011–12 grupifaasis. Milano Internazionale järel sai CSKA alagrupi teise koha. Jalgpalliklubi vastaseks Meistrite Liiga kaheksandikfinaalis sai Madridi Real. Mäng Moskvas lõppes 1:1 viigiga, kui Pontus Wernbloom lõi värava mängu 93. minutil. Kohtumisel Santiago Bernabéul tuli Venemaa klubile 1:4 kaotuse vastu võtta.

## Mängijad
*Vassili Berezutski
*Igor Akinfejev
*Seydou Doumbia
*Alan Dzagojev

## Endised mängijad
*Vágner Love
*Keisuke Honda
*Ivica Olić

## Saavutused
*UEFA karikas (1): 2005
*Venemaa Premjer Liga (6): 2003, 2005, 2006, 2012-13, 2013-14, 2015-16
Moskva Dinamo

**Moskva Dinamo** on vanim Venemaa jalgpalliklubi. Moskva Dinamo ja Kiievi Dinamo on ainsad kaks klubi, mis kuulusid kõikidel NSV Liidu klubide jalgpallimeistrivõistlusel (1936–1991) kõrgeimasse divisjoni. Klubi tõusis pärast aastast vaheaega hooajaks 2017–2018 tagasi riigi kõrgliigasse. Klubi kodustaadioniks on pärast Dünamo staadioni sulgemist 2008. aastal Himki Arena. Uus staadion VTB Arena peaks täielikult valmima 2018. aasta aprilliks ning avamatš on plaanis pidada 5. juunil 2018.

## Välislingid
* Koduleht
FK Himki

**FK Himki** on 1997. aastal asutatud Venemaa jalgpalliklubi.

## Eesti mängijad
*Andrei Stepanov (2007–2008, 2010–2011)
*Vladimir Voskoboinikov (2011– )
Samara Krõlja Sovetov

**Samara Krõlja Sovetov** on Venemaa jalgpalliklubi, mis hooaja 2011–2012 seisuga mängib riigi kõrgliigas.

## Välislingid
* Koduleht
Kaasani Rubin

**Kaasani Rubin** on Venemaa jalgpalliklubi, mis mängib riigi kõrgliigas. Klubi tuli 2008. ja 2009. aastal Venemaa meistriks.

## Välislingid
* Koduleht
Moskva oblasti Saturn

**Moskva oblasti Saturn** on Venemaa Ramenskoje linna jalgpalliklubi, mis hooajal 2010 mängis riigi kõrgliigas.

Varasem nimi on olnud Krõlja Sovetov (1946–1957), Trud (1958–1959) ja Saturn-REN TV.

## Välislingid
*Saturni koduleht
*Rahanappus sunnib klubi Venemaa meistriliigast loobuma, 1.01.2011
Moskva FK Spartak

**Moskva FK Spartak** (vene keeles Москва Футбольный клуб «Спартак») on Venemaa jalgpalliklubi, mis mängib riigi kõrgliigas Premjer Liga.

Moskva Spartak 12 korda tuli Nõukogude Liidu meistriks ja on 10 korda tulnud Venemaa meistriks.

1961. aastal viigistas JK Tallinna Kalev NSV Liidu meistrivõistluste kõrgliigas mängides kodumurul Moskva Spartakiga 2:2.

## Mängijad
Aiden McGeady - Sergei Paršivlijuk - Welliton - Demy de Zeeuw - Dmitri Kombarov - Kirill Kombarov
Vladivostoki Lutš-Energija

**Vladivostoki Lutš-Energija** on 1958. aastal  Vladivostokis asutatud Venemaa jalgpalliklubi. 2003. aastani kandis nime Vladivostoki Lutš.

## Eesti mängijad
* Vladimir Voskoboinikov (august 2009, Venemaa esiliiga)

## Viited

## Välislingid
*Fännileht Facebookis
Moskva Lokomotiv

**Moskva Lokomotiv** on Venemaa jalgpalliklubi, mis mängib riigi kõrgliigas Premjer Liga.

## Praegune koosseis
*Seisuga 17. oktoober 2020*

## Saavutused
*Venemaa Premjer Liga:
****Võitja** (3): 2002, 2004, 2017–18
**Teised kohad (7):, 1995, 1999, 2000, 2001, 2018–19, 2019–20
*Nõukogude Liidu karikas / Venemaa karikas:
****Võitja** (10): 1936, 1957, 1996, 1996–97, 1999–2000, 2000–01, 2006–07, 2014–15, 2016–17, 2018–19
**Teised kohad (2): 1989–90, 1997–98
*Venemaa superkarikas:
****Võitja** (3): 2003, 2005, 2019
**Teised kohad (5): 2008, 2015, 2017, 2018, 2020
*UEFA karikavõitjate karikas
**Poolfinalist (2): 1997–98, 1998–99

## Viited

## Välislingid
* Koduleht
Groznõi Terek

**Groznõi Terek** (АНО "Республиканский футбольный клуб "Терек" им. А. А. Кадырова") on Venemaa Groznõi linna jalgpalliklubi, mis hooajal 2011–2012 mängis riigi kõrgliigas.

Klubi praegune nimi on pandud Tereki jõe järgi.

## Välislingid
* Koduleht
Tomski Tom

**Tomski Tom** on Venemaa jalgpalliklubi, mis hooajal 2011–2012 mängis riigi kõrgliigas.

## Eesti mängijad
*Jevgeni Novikov (2004–2005, 8 liigamängu)
*Sergei Pareiko (2005–2010, 114 liigamängu)

## Viited
ISCED

**Rahvusvaheline ühtne hariduse liigitus** ehk **ISCED** (ingl *International Standard Classification of Education*) on UNESCO poolt 1970. aastate alguses välja töötatud klassifitseerimise süsteem, et võrrelda omavahel eri riikide haridussüsteeme ning teha rahvusvaheliselt võrreldavat haridusstatistikat. Süsteem kiideti heaks Rahvusvahelisel Hariduse Konverentsil 1975. aastal Genfis. 

Hariduse ja hariduse omandamise taseme andmeid liigitati 2013. aastani ISCED 1997 alusel, alates 2014. aastast tehakse seda ISCED 2011 alusel. 

Hariduse valdkonna andmeid liigitati kuni 2015. aastani ISCED 1997 alusel, alates 2016. aastast tehakse seda ISCED-F 2013 alusel. 

## ISCED 2011 haridusastmed

## Vaata ka
* Eesti kvalifikatsiooniraamistik

## Välislingid
* [International Standard Classification of Education (ISCED)](https://ec.europa.eu/eurostat/statistics-explained/index.php?title=International_Standard_Classification_of_Education_(ISCED))
* ISCED 97 ja ISCED 2011 vastavustabel
Sotsiosemiootika

**Sotsiosemiootika** on inimühiskonna elu eri valdkondi märgiprotsesside vaatepunktist käsitlev semiootika haru. Sotsiosemiootika tähelepanu keskmes on märgikasutuse individuaalsed ja subkultuurilised erinevused.

Sotsiosemiootika mõiste võttis kasutusele Michael Halliday.

Eestis on sotsiosemiootikaga tegelenud Anti Randviir, Andreas Ventsel jt.

## Vaata ka
*kultuurisemiootika
*sotsiolingvistika

## Kirjandus
*Halliday, Michael 1978. *Language as Social Semiotic.* London: Edward Arnold. 
*Hodge, Bob; Kress, Gunther 1988. *Social Semiotics*. Cambridge: Polity.
*Landowski, Eric 1989. *La société réfléchie: essais de socio-sémiotique*. Paris: Seuil.
*Leeuwen, Theo van 2005. *Introducing social semiotics*. London: Routledge.

## Välislingid
*ajakirja ''Social Semiotics'' koduleht
*E. J. Pratt'i artikkel ''Social Semiotics'' semiootika veebientsüklopeedias
*Intervjuu sotsiosemiootik Gunther Kressiga tema Eestis-käigul
Rooma Fiumicino lennujaam

**Rooma Leonardo da Vinci Fiumicino lennujaam** (itaalia *Aeroporto di Roma-Fiumicino*; ärinimi *Aeroporto intercontinentale Leonardo da Vinci*; IATA: **FCO**, ICAO: **LIRF**) on Itaalia suurim lennujaam ja rahvusliku lennufirma ITA Airways kodulennujaam. Reisijate arvult oli lennujaam 2017. aastal Euroopas 8. ja maailmas 47. kohal. Lennujaam asub Fiumicinos, Rooma kesklinnast 35 kilomeetrit edela pool. Lennujaam avati 15. jaanuaril 1961 asendamaks Ciampino lennujaama, mis jäi teenindama peamiselt tšarterreise.

Tallinnast Fiumicino lennujaama lendas Estonian Air 4. aprillist 2008 24. augustini 2010.
Maria Mälksoo

**Maria Mälksoo** (sündinud 8. augustil 1979) on eesti politoloog.

Ta on lõpetanud Abja Gümnaasiumi ja 2002. aastal Tartu Ülikooli sotsioloogia erialal. 2003. aastal kaitses ta Cambridge'i Ülikools magistritöö rahvusvaheliste suhete alal ja 2008. aastal samas doktoritöö ("The Politics of Becoming European: A Study of Polish and Baltic Post-Cold War Security Imaginaries" ("Eurooplaseks saamise poliitika: uurimus Poola ja Balti riikide külma sõja järgsetest julgeolekulistest kujutlusväljadest")).

Alates 1. juulist 2023 on Maria Mälksoo rahvusvaheliste suhete professor Kopenhaageni Ülikooli politoloogia osakonnas.

## Viide

## Välislingid

* 
* Tutvustus Rahvusvaheliste Kaitseuuringute Keskuse lehel
* Maria Mälksoo: Kommunismi mäletamise kangrud ja ülevaatajad, Ärileht, 17. märts 2008
Enjoy!

**"Enjoy!"** on Saksamaa poplaulja Jeanette Biedermanni debüütalbum. Album anti Saksamaal välja 13. novembril 2000. Plaat jõudis Saksamaa albumite edetabelis 39. kohale.

## Lugude nimekiri
#"Go Back" – 3:34
#"Time Is on My Side" – 3:52
#"Be in Heaven" - 4:02
#"Will You Be There" – 3:19
#"I Won't Think Twice" – 3:59
#"Sex Me Up" – 3:22
#"Oh Shit, I Love You" – 3:49
#"Can't Let You Go" – 5:22
#"Enjoy (Me)" – 2:42
#"Take Care" – 3:28
#"Amazing Grace" – 3:26
#"She's the Winner" – 3:37

## Edetabelid
Vambola Raudsepp

**Vambola Raudsepp** (sündinud 24. mail 1941 Võrumaal Sõmerpalu vallas) on eesti majandusteadlane.

Ta on lõpetanud 1960. aastal Antsla Keskkooli ja 1966. aastal Tallinna Polütehnilise Instituudi majandusteaduskonna. Majanduskandidaadi kraad ehitusettevõtte rahanduse alal (TRÜ, 1971, juhendaja professor Raimund Hagelberg); doktorikraad investeeringute ja ettevõtete rahanduse alal (Leningradi Finantsmajanduse Instituut, 1983, kinnitatud 1984).

Pärast Tallinna Polütehnilise Instituudi lõpetamist töötas Valgas. Alates 1968. aastast töötas Tartu Riiklikus Ülikooli majandusteaduskonnas, algul assistendi, siis vanemõpetaja ja dotsendina, aastatel 1985–2006 professorina. Ta on olnud teaduskonnas teadusala prodekaan, kateedrijuhataja, instituudi juhataja jt). Emeriitprofessor aastast 2006.

Raudsepa teadustööd käsitlevad investeeringuid, ettevõtete rahandust ja finantsjuhtimist. Ta on viibinud külalislektorina Venemaal, Soomes, Lätis, Leedus, USAs jm. Ta on olnud aastaid väitekirjade kaitsmisnõukogu liige Peterburis, Tallinnas ja Tartus. Ta on juhendanud kandidaadi- ning oponeerinud kandidaadi- ja doktoriväitekirju.

Raudsepa hobid on kodulugu, Eesti sugupuud, sugulaskeeled ja Lõuna-Eesti murded.

## Tunnustus
* 2006 Tartu Ülikooli suur medal
* 2006 Tartu Ülikooli aumärk
* 2008 Tartu medal

## Raamatud
* Ehitusettevõtte rahanduse korraldamine ja planeerimine (1976);
* Ökonoomikatöö kapitaalehituses (koos A. Susiga, 1984);
* Rakenduslik rahandusteadus: sünteesi ja juhtimise probleemid (vene keeles, 1981);
* Korporatsioonide rahandus (1995);
* Finantsjuhtimine. Ettevõtte rahandus (1995);
* Lühiajaline finantskavandamine. Ettevõtte rahandus (koos P. Raudsepaga, 1996);
* Finantsjuhtimine otsustajale. Ettevõtte rahandus (1997);
* Finantssituatsioonid: püstitus ja analüüs (1998);
* Finantsjuhtimise alused. Ettevõtte rahandus (1999);
* Ettevõtte finantsjuhtimine: Regionaalaspekt (koost. V. Raudsepp ja P. Sander) (2006);
* Otsingute aastad: sündmused, meenutused ja mõtted (2013);
* Kooraste. Lühimeenutusi möödanikust (koost.) (2017).

## Publikatsioonid
* "Järgmine nobelist üllatab?", Eesti Päevaleht, 10. november 2004
* "Investeerimine läheb maksma", Äripäev, 12. jaanuar 2004
* "Eesti arengustsenaariumid: illusioonid, prognoosid ja pettumused", Kesknädal, 03. september 2003
* "Ärijuhtimise 100. magistriprojekt", Universitas Tartuensis, 01. veebruar 2002
* "Väikeettevõtted on liialt võõrkapitalist mõjutatavad", Äripäev, 09. jaanuar 2002
* "Peaks rahvaarvule mõtlema", Maaleht, 07. detsember 2000

## Isiklikku
Gustav Raudsepp oli tema vanaisa. Tema poeg on Peeter Raudsepp (ärijuht).

## Viited

## Välislingid
* Universitas Tartuensis nr 6 juuni 2016, Vambola Raudsepp - 75.
Agathe Hiielo

**Agathe Hiielo** (30. märts 1901 Veriora – 16. aprill 2002 Pärnu) oli eesti näitleja ja pikaealine.

Aastatel 1918–1948 töötas ta Võru Kandle primadonnana, 1948–1961 Endla näitlejana ja kuni 1993. aastani teatri valvelauatöötajana.

Ta oli Fr. R. Kreutzwaldi Mälestuse Jäädvustamise Seltsi asutajaid, kuulus Naiskodukaitse ridadesse ning pälvis selle eest esimese Eesti naisnäitlejana Kaitseliidu III klassi Valgeristi.

## Rahvusdramaturgia rollid
*H. Raudsepa "Mikumärdi" Mimm Soekarask (1929)
*O. Lutsu "Tagahoovi" Veika-eit (1935) 
*O. Lutsu "Vaikse nurgakese" preili Leise (1972)
*Tammsaare "Põrgupõhja Vanapagana" Juula (1947)
*Tammsaare "Elu ja armastuse" pesunaine Anne (1957)

## Viited
Adele Lettens

**Adele Lettens** (15. detsember 1895 – 7. märts 2002 Tuti, Imavere, Järvamaa ) oli eesti pikaealine.

## Viited

## Kirjandus
*Adele pidas 105. sünnipäeva - 19. detsember 2000, Õhtuleht
*Eesti vanim pensionär on 106-aastane - 11. juuli 2001, Delfi
*Eesti kõige vanem inimene ootab pikisilmi lustakat 106. sünnipäeva - 13. detsember 2001, Päevaleht
Aliide-Julianne Pedraudse

**Aliide-Julianne Pedraudse** (sünninimi **Klausson**; 14. jaanuar 1896 – 28. mai 2002) oli eesti pikaealine. 

Tütre sõnul oli Aliide-Julianne koolis käinud kuus aastat, misjärel töötas Peterburis pankuri juures toatüdrukuna. 1921. aastal abiellus ta Anton Pedraudsega. Neil sündis kaks last. Abikaasa suri 1938. aastal. Umbes sellest ajast kuni peaaegu surmani elas Pedraudse Tartus Tamme puiesteel.  Teise maailmasõja ajal suri ta poeg. Ta pidas lillede ja pärgade äri. Ka teenis ta elatist käsitööga. 

Ta oli 59 aastat Tartu adventkoguduse liige, laulis kooris ja tegi koguduseliikmetele matusepärgi.

Viimased neli aastat veetis ta põhiliselt voodis. Tema tütar elas emaga koos kuni tolle surmani. 

Aliidel oli Tallinnas õde Ida-Margarethe Tiisler, kes elas samuti üle saja aasta vanaks. Saja aasta vanuseks oli elanud ka nende vanem õde

Ta on maetud Tartu Raadi kalmistule.

## Viited
Armeegrupp

**Armeegrupp** on ajutine või alaline maaväe formeering, mis koosneb kahest või enamast armeest või armeekorpusest. Armeegrupp koosneb tavaliselt 400 000 – 1 000 000 sõdurist ja seda juhib välimarssal või armeekindral.

Armeegrupp vastutab tavaliselt kindla geograafilise ala eest.

## Vaata ka
*Armee
*Armeedegrupp
*Armeekorpus
Bradley efekt

**Bradley efekt** (vahel ka **Wilderi efekt**) on hüpoteetiline tegur, millega põhjendatakse erinevusi avaliku arvamuse küsitluste ja valimistulemuste vahel, kui vastamisi on valge- ja mustanahaline kandidaat. Oletatavasti on osal valijaskonnast kalduvus küsitlejatele luisata musta kandidaadi kasuks, kuid valimistel eelistada valget konkurenti.

Nähtus on nimetatud Tom Bradley järgi, kes kaotas 1982. aastal USA-s California kubernerivalimised, ehkki arvamusküsitlused olid näidanud teda favoriidina.
Arjergard

**Arjergard** ehk **järelvägi** (prantsuse *arrière-garde*) on taanduvaid üksusi või väeosade kolonne ja voore julgestama (katma) jäetud väeosad või väeosade grupid (katteüksused), kes taanduvad teatud kaugusel peajõudude taga ja takistavad oma tegevusega vaenlasel peajõude jälitada või neid rünnata.

Arjergardi tegutsemise stiilinäiteks peetakse näiteks 1940. aasta Dunkirki lahingut, milles sakslaste pealetungi viivitanud liitlaste järelvägi võimaldas peamisel väekoondisel üle La Manche'i väina taganeda.

## Vaata ka
*Avangard
Avangard

**Avangard** ehk **eelvägi** (prantsuse keeles *avant-garde*) on edasiliikuvate peajõudude ees liikuv väeosa või väeosade grupp, kes julgestab peajõudude edasiliikumist ja takistab vaenlasel peajõude rünnata. Avangardis kasutatakse tavaliselt väeosade luureüksuseid või suuremaid väeosi, mille tegevust koordineerivad luureüksused.

## Vaata ka
*Arjergard
Rooside revolutsioon

**Rooside revolutsioon** oli Gruusias 2003. aasta sügisel aset leidnud veretu revolutsioon, mis kukutas president Eduard Ševardnadze.

Revolutsiooni ajendiks said 2. novembril toimunud parlamendivalimised, mille tulemusi rahvusvaheliste vaatlejate sõnul võltsiti presidendimeelsete kasuks. Lävepakuküsitlused osutasid opositsiooni edule. Opositsiooniliider Mihheil Saakašvili kutsus rahvast rahumeelsele kodanikuallumatusele. Ühinenud opositsioon nõudis Ševardnadze lahkumist ja uusi parlamendivalimisi.

22. novembril üritas Ševardnadze avada uue parlamendi istungit. Meeleavaldajad tungisid hoonesse, roosid käes, katkestasid presidendi kõne ja ajasid ta põgenema. President kuulutas välja erakorralise olukorra, kuid sõjaväeüksused keeldusid valitsust toetamast. 23. novembril kohtus Ševardnadze Saakašvili ja Zurab Žvaniaga ning teatas seejärel tagasiastumisest.

Järgnenud erakorralistel presidendivalimistel 4. jaanuaril 2004 saavutas ülekaaluka võidu Saakašvili. Saakašvili toetajad said ülekaaluka enamuse ka parlamendis.